Chibi Maruko-chan

Chibi Maruko-chan ataupun Maruko Kecil (Bahasa Jepun: ちびまる子ちゃん) adalah satu manga oleh Momoko Sakura yang amat terkenal dengan rancangan televisyennya. Rancangan anime televisyen terhasil daripada manga tersebut. Ia telah disiarkan secara original oleh Fuji Television dari tahun 1990 sehinggalah 1992.

Siri animasi ini telah lama disiarkan di Malaysia melalui saluran NTV 7 pada setiap Sabtu jam 11:30 pagi. Sebelum ini, ia pernah disiarkan di 8TV pada tahun 2004 tetapi ia adalah di dalam alih bahasa Bahasa Mandarin dengan sarikata Bahasa Melayu. Oleh sebab itu, pada pertengahan 2005, rancangan ini telah diterjemaah ke dalam Bahasa Melayu di NTV 7 sehingga awal 2006 dan sejak 24 Mac 2006 hingga Julai 2007. Siri animasi pernah disiarkan di Asia Tenggara menerusi STAR World kini Fox Life pada setiap Sabtu jam 4:00 petang. Begitu juga di AXN pada tahun 2001 tetapi ia merupakan dwibahasa dengan sarikata disediakan sejak 8 Ogos 2001, setiap Rabu jam 1:00 tengah hari dan di STAR Plus kini FOX bermula 5 Jun 2006 hingga 18 Disember 2006, setiap Isnin jam 5:30 petang.

 Sinopsis 
Chibi Maruko-chan memaparkan tentang kehidupan seorang budak perempuan kecil yang telah diberikan gelaran "Maruko" di sesebuah tempat di pinggir kota pada lewat 70-an Jepun. Pada asalnya, satu siri shōjo manga telah dibuat untuk merayu tentang memori kehidupan kanak-kanak wanita muda. Ia telah menemui penonton yang banyak, kebanyakannya kanak-kanak yang tahu tentang heroin muda ini. Pelbagai permainan video, filem animasi, dan banyak produk-produk juga telah dikenalkan, termasuk musim kedua siri TV yang berjalan sejak tahun 1995 sehinggalah sekarang sejak pengenalan Chibi Maruko-chan. Stail Maruko dan temanya sesekali telah dibandingkan dengan komik klasik Sazae-san.

 Watak-watak 
Watak utama, Maruko, adalah seorang budak yang berumur sembilan tahun, yang berada di darjah tiga. Dia malas, tidak teratur dan selalu lewat ke sekolah. Dia juga kerap bergaduh dengan kakaknya yang bersih dan teratur yang mesti berkongsi biliknya dengan Maruko. Mereka selalu bertengkar untuk perkara yang remeh. Maruko, seperti banyak budak lain, selalu mengelakkan dirinya daripada melakukan kerja sekolah dan kerja rumah, dan telah mengambil kesempatan terhadap datuknya Namun begitu, dia adalah seorang budak yang mudah memahami dan banyak mencuba untuk berbuat baik.

Nama sebenarnya adalah Momoko Sakura (さくらももこ Sakura Momoko), sama seperti nama pena pembuatnya, Miki Miura 三浦 美紀 (yang menggunakan masa kanak-kanaknya sebagai inspirasi). Nama samarannya "Maruko" telah diperoleh daripada marui ("bulat", disebabkan oleh mukanya yang bulat) dan -ko (budak perempuan); dan prifix chibi dan sufix -chan juga boleh diggunakan untuk merujuk kepada anak comel.

Watak-watak yang lain termasuk teman sekelas Maruko dan kawan baiknya Tama-chan. Satu watak yang digemari oleh peminat Chibi Maruko-chan ialah datuk Maruko yang ikhlas tetapi pelupa. Jahil dan mudah ditipu, dia menyimpan seekor kura-kura dan suka menonton televisyen bersama dengan Maruko. Apabila berasa tertekan ataupun nostalgik, secara spontan, dia akan berundur ke dunia maya bersifat dalaman untuk membaikkan haiku yang sedih tetapi lucu tentang mindanya.

 Media
 Filem-filem 

 Chibi Maruko-chan (Toho, 1990)
 Chibi Maruko-chan: My Favorite Song (1992)

 Permainan video 
(Dikeluarkan di Jepun sahaja)

 Chibi Maruko Chan: Okozukai Daisakusen (Game Boy, 1990)
 Chibi Maruko Chan 4: Korega Nihon Dayo Ouji Sama (Game Boy, 1992)
 Chibi Maruko-Chan (TurboGrafx 16, 1992)
 Chibi Maruko-Chan: Waku Waku Shopping (Sega Mega Drive, 1992)
 Chibi Maruko Chan: Maruko Deluxe Quiz (Game Boy/Neo-Geo, 1995)
 Chibi Maruko-Chan: Mezase! Minami no Island (Super Famicom)

 Pautan luar 
 Laman Web Rasmi Fuji TV (Bahasa Jepun sahaja)
 Laman Web Rasmi Nippon Animation (Bahasa Jepun sahaja)
 Maruko di Anime News Network
 Maruko di animenfo.com
 Versi 2006 Fuji TV  (Bahasa Jepun sahaja)


Kategori:Debut siri televisyen anime 1990
Kategori:Filem anime 1992
Kategori:Penamatan siri televisyen Jepun 1992
Kategori:Debut siri televisyen anime 1995
Kategori:Penamatan komik 1996
Kategori:Siri televisyen komedi animasi kanak-kanak Jepun
Kategori:Cereka berlatarkan tahun 1974
Kategori:Komik berlatarkan tahun 1970-an
Kategori:Siri televisyen animasi tentang kanak-kanak
Kategori:Siri anime berdasarkan manga
Kategori:Anime dan manga komedi
Kategori:Pengaturcaraan asli Fuji TV
Kategori:Drama televisyen Jepun berdasarkan manga
Kategori:Manga diadaptasi kepada filem
Kategori:Nippon Animation
Kategori:Rancangan televisyen yang ditulis oleh Eriko Shinozaki
Kategori:Manga shōjo
Kategori:Francais Shueisha
Kategori:Manga Shueisha
Kategori:Permainan video berdasarkan anime dan manga
Kategori:Pemenang Anugerah Manga Kodansha (Shōjo)
Kategori:Sitkom televisyen kanak-kanak animasi
Kategori:Anime yang ditangguhkan kerana pandemik COVID-19
Kategori:Penerbitan anime yang digantung kerana pandemik COVID-19